

Beszámoló a Martfűi Városfejlesztési Nonprofit Kft. 2014. évi pénzügyi terv végrehajtásáról
I. Ingatlangazdálkodás:
A Martfűi Városfejlesztési Nonprofit Kft. Ingatlan-gazdálkodási ágazata 2014. évi költségvetésének kiadási oldala az alábbiak szerint alakult (részletezve a melléket táblázatban):

nettó terv: 26 850 ezer  forint + 1 156 ezer forint ÁFA kötelezettséggel: 28 006 ezer forint

megvalósult . 26 629 ezer forint + 2 267 ezer forint ÁFA kötelezettséggel: 28 896 ezer forint

Így az ingatlan-ágazat összes költsége ráfordítása az ÁFA kötelezettséggel együtt nettó 28 896 ezer forint volt  a 2014. évben.

A kiadási oldal legnagyobb eltérése a gázenergia költségeinek terv szerinti és megvalósulási tényszámai között van , ez abból adódik , hogy az átlagosnál enyhébb volt a tél így a fogyasztás is kisebb volt. Jelentősebb eltérés még a pénzügyi tanácsadás amit a  tervhez képest kevesebbszer vettük igénybe, valamint a könyvvizsgálói díj ami a Hulladék-ágazatal megosztásra került. Meg kell említeni ,hogy a betervezett hulladékszállítási díj is lényegesen kevesebb lett ugyanis a Kft. saját magának az ágazatok között nem számlázta ki.

A tervezési időszakban a könyvelő bére is megosztásra került a két ágazat között (A Tulajdonos nem járult hozzá) , így itt is jelentős az eltérés.

a 2014.évi költségvetésének bevételi oldala (kiszámlázás) az alábbiak szerint alakult:

nettó terv:  22 661 ezer forint +1 300 ezer forint adósság kezelés: 23 961 ezer forint

megvalósult: nettó 24 650 ezer forint + 2 960 ezer forint adósság kezelés :27 610 ezer forint

Ez összességében bruttó 31 306 ezer forint számlaértéket jelent. A gázszolgáltató 2014. évre szóló számláinak egy részét 2015-ben számlázzuk/egyenlítjük  ki a bérlőknek valamint a szolgáltatónak.

A bevételi oldal eltérései az alábbi tényezőkből adódik:

A kiszámlázott lakbér összege az aktuális bérlői létszám alapján van megtervezve , jelentősebb bérlői szám változása esetén nagy eltérés éves szinten jelentős is lehet . 2014. évben ez 386 ezer forint többletszámlázást jelent a tervhez képest. 

A vendéglakások bérleti díja az előző év tapasztalatai alapján lett kikalkulálva . 2014. évben volt egy jelentősebb tétel ami egy magában bruttó 800  ezer forint bevételt jelentett a Kft-nek.

További jelentős bevételhez jutott a Kft. a 2014. augusztusától kezelésre megkapott ingatlanok bérbeadása után.

A tervhez képest a legjelentősebb pozitív  változás az adósságkezelési szolgáltatások bevételei ami köszönhető a ami köszönhető az önkormányzat Egészségügyi, Foglalkoztatási és Szociális Bizottsága a Gyermekjóléti és Szociális Szolgáltató Központ és a Kft. közösen megvalósított szociális intézkedési tervének. Itt egyénileg meg lettek vizsgálva nagy tartozással rendelkező bérlők   szociális körülményei , és akit lehetett bevontunk az adósságkezelési szolgáltatásba, lakásfenntartási támogatásba, valamint a félévnél több ideje együttműködő (aktuális számlán felül befizető) bérlő nagyobb összegű segélyt kapott ,amit a kintlévőségéből jóvá tudtunk írni. 

Sajnos sok bérlőnél már eljutottunk arra a szintre ,hogy bármilyen segítség ellenére nem tud/ akar együttműködni velünk , hogy már csak a szerződésbontás eszközével tudunk élni. 

A ténylegesen 2014. évben kiszámlázott összességében  bruttó 30 053 ezer forint bevételei az alábbiak szerint alakultak: 

	
	számla érték
	2014. 12.31-ig befolyt összeg
	kiegyenlítetlen

	2014. év kiszámlázott
	30 053 ezer Ft
	23 126 ezer Ft
	6 927 ezer Ft

	2013. év kiegyenlítetlen
	7 327 ezer Ft
	2 910 ezer Ft
	4 417 ezer Ft

	2013. előtti kiegyenlítetlen
	10 659 ezer Ft
	3 201 ezer Ft
	7 458 ezer Ft

	Összesen:
	48 039 ezer Ft
	29 237 ezer Ft
	18 802 ezer Ft


 A költségvetés megvalósulásából látszódik ,hogy az Ingatlan-ágazat költségei magasabbak voltak a bevételi forráshoz képest   valamint a kintlévőségek a behajtására tett intézkedések ellenére tovább emelkedtek, így a 2015. év elején kapott 1 865 ezer forint tőkevisszapótlás ellenére az Ingatlan-kezelési ágazatnak további 2 000 ezer Ft tartós támogatásra van szüksége a megfelelő működéshez.

Továbbá a Tulajdonos állásfoglalását kérem  a korosított vevő követelések értékvesztése ügyében. A javaslatot a  3. táblázat tartalmazza. Az idei évtől jelentősen csökkentek a szociális juttatások így a régi tartozások behajtására egyre kisebb az esély.

Továbbá egy volt bérlő (Ripp Józsefné ) teljes tartozását szeretnénk behajthatatlan követelésként kezelni   935 738 Ft értékben. Az életkörülményeit ismerve nem látok esélyt a tartozás még egy részének behajtására sem.

Az Ingatlan-ágazat ÁFA körből való kilépése éves szinten jelentős plusz forrást biztosítana a Kft. részére ,amennyiben nagyobb összegű beruházás nem történik.

II.Hulladékgazdálkodás
A 2014. évben 31 500 E Ft Ft-ot kapott ezen üzletág az alapítótól.

Kiadásaink az alábbiak szerint alakultak:

· különféle szolgáltatások



 

2.710 E Ft

· személyhez kapcs. kiadások: 




1.291 E Ft

· intézmény üzemeltetési költségek:


          35.127 E Ft

· reprezentáció:






     22 E Ft


· bér és járulékai:





          10.408 E Ft

Összességében 49.558 E Ft kiadást jelentet.
· A kiadások alakulása:
· A gáz felhasználását nem terveztem, csak a hőszolgáltatást (termálfűtés rásegítést). Hiszen a hőszolgáltatás jóval olcsóbb számunkra. Gázfogyasztásunk ugyan nincsen, de az Önkormányzat által aláírásra került egy szerződés, mely szerint általányt kell fizetnünk. Sajnos erről a tényről nem volt tudomásom. Ennek ellenére természetesen a vállalt összeget ágazatunknak is kell fizetnie. A gáz és a hőszolgáltatás energia felhasználása nem éri el összességben a tervezettet.

· Villamos energia terén: Sajnos a rendszerhasználati díjat nem terveztük be. 

· A könyvvizsgálati díjunk ugyan kevesebb, de szükségünk volt pénzügyi tanácsadásra az ismert okok miatt. Ezt nem terveztük be.

· A számlavezetési díj jóval meghaladta a tervezettet. Sajnos mindenki számára ismert, hogy a bankok egyoldalúan megemelték ezen a költségeket. Továbbá nagyon sok lett a PEK díj. Ismert, hogy csak csekken vagy terminálon keresztül fizethetik be ügyfeleink a hulladékszállítási díjat. Ezen tranzakcióknak pedig súlyos költségei vannak.

· A posta költségünk azért alacsonyabb, mert a számlákat személyesen visszük el az ügyfeleinknek. 

· A hulladékszállítás költsége a veszélyes hulladék elszállításából adódik. 

· Jogi tanácsadást nem kellett igénybe venni 2014. évben.

· Telefonköltségünk alacsonyabbnak bizonyult. A kolléganőm és én hívjuk az ügyfeleket, de igyekszünk megfelelő keretek között ezt a tevékenységet végezni. 

· Tűz- és munkavédelmi szolgáltatásra többet fordítottunk. A kockázatértékelést az idén el kellett készíteni többször. A jogszabályok szerint minden technológiai változás bekövetkezése esetén ezen dokumentumot arra jogosult szervezettel kell elvégeztetni. 

· Gépek, berendezések karbantartása: Beállítottunk egy nagy teljesítményű fénymásoló gépet, melynek költségei nagyobb volt a tervezettnél. Nagyon sok számlát bocsátunk ki, valamint értesítést küldünk az ügyfeleink részére. Mindezért elengedhetetlen ezen költség felvállalása.

· Étkezési utalványoknál a tervezettnél azért fordítottunk kevesebbet, mert a fizikai  létszámunk az első négy hónapban nem volt.

· Az egészségügyi szolgáltatás azért magasabb, mert cserélődtek a dolgozók. A frusztráció magas volt. Csak akkor dolgozhatnak munkahelyen a dolgozók, ha előtte foglalkozás egészségügyi orvos alkalmasnak találja. Ezen díj összegét a munkáltatónak kell viselnie. Továbbá speciális tevékenységünk miatt injekciót kell adni a dolgozóknak, mely szintén több költséget eredményezett.

· Csekk tervezésénél a rezsiboksszal növelt összeget nem vettük figyelembe, ezért terveztünk alacsonyabb összeget.

· Tisztítószer vonatkozásában alacsonyabb összegű tényleges kiadásaink azért voltak, mert szinte csak a székhelyen kellett biztosítani a tisztítószert. 

· A számítástechnikához soroltuk a honlap és a Domain költségét. Ezt azért nem terveztük, mert akkor még úgy gondoltuk, hogy elegendő a város honlapján a szükséges dokumentumokat tájékoztatás céljából az ügyfelek rendelkezésére bocsátani. Azonban szembesültünk, hogy a helyes eljárás az, ha a Társaság saját honlapot üzemeltet.

· Munkaruha vonatkozásában a költségeket túl magasra terveztük. Továbbá mivel cserélődtek a dolgozók és a munkaruhák majdnem újak voltak, ezért nem kellett újabb munkaruhát vásárolni. 

· Felelősségbiztosítás és vagyonbiztosítás: A Társaságunknak teljes körű felelősségbiztosítással kell rendelkeznie, ezért ez többletköltséget eredményezett. 

· Közlöny, szaklap, továbbképzés: 1 fő elvégezte a fogyasztóvédelmi referens szakot, mely elengedhetetlen, a közszolgáltatói tevékenységünk végzéséhez. Továbbá szükséges volt az elsősegélynyújtó tanfolyam elvégzésére. A gépjárművezető elvégezte a GKI tanfolyamot is. Igyekszünk olyan továbbképzéseken részt venni, mely ingyenes, illetve videó konferencia. 

· Marketingre nem költöttük el azt az összeget, melyet beterveztünk. Nem volt erre igény. 

· A felügyeleti díj magába foglalja a hatósági, illetve az engedélyeztetési díjakat is. Ezek a díjak jogszabály szerinti összegét ki kellett fizetni. 

· A lerakási díj és a gépjárművel kapcsolatos költségek nagyon megemelkedtek. A tényleges hulladékgazdálkodási tevékenységet 2014.04.19-étől végezte Társaságunk. Biztosan mindenki emlékszik, hogy egy szórólapot adtunk ki az ügyfeleknek, hogy csak a gyűjtőedényüket használják a kommunális hulladékok tárolása céljából. Zsákokban nem hozunk el hulladékot. Akkor ez közfelháborodást váltott ki. Az én nevemben visszavonatták a médiában is a tájékoztatónkat. Utasítást kaptam, hogy mindent el kell hoznunk. Sajnos a számokban itt az eredmény. Továbbá az is elengedhetetlen, hogy a TESZ-től 16 db kommunális, illetve 3 db 30 m3-es multiliftes konténer zöld hulladékot vittünk el a lerakókba, illetve komposztáló telepre. Ezen költségeket, ha más közszolgáltató vitte volna el, akkor még rezsi csökkentve is több millió forintba került volna Martfű város Önkormányzatának.  

Összességében megállapítható, hogy az éves tervezett kiadáshoz képest a szolgáltatások, a személyi jellegű kiadások helyesen lettek megtervezve. Azonban rajtunk kívül álló okok miatt, több mint 41 %-kal megemelkedett az intézmény üzemeltetési fenntartási költség. Ha a lerakási költség és a gépjárművel kapcsolatos költséget nem vesszük figyelembe, akkor megállapítható, hogy mindössze a tervezett összeg 96,7 %-át vettük igénybe. 

Bevételek alakulása:
Bevételünk azért növekedett, mert a vállalkozóknak nagyobb mennyiségű hulladékszállítást végeztünk. 

Az ügyfelek részére kiállított számlák határidőbe ki nem fizetése esetén felszólítót küldünk. 2014. évben mindösszesen 881 db felszólítást bocsátottunk ki.

A kinnlevőségek korosítását az alábbi táblázat mutatja:
	 
	Hátralék (Ft)
	Túlfizetés (Ft)
	Hátralék mindösszesen (Ft)

	le nem járt
	15 525 224
	 0
	15 525 224 

	0-30
	775 921
	 0
	775 921

	31-60
	29 104
	1 594
	27 510

	61- 90
	1 222 870
	528
	1 222 342

	91-180
	905 754
	 0
	905 754

	181-360
	0
	 0
	0

	361-
	0
	 0
	0

	Összesen
	18 458 873
	2 122
	18 456 751


A közületnek az egyenlegközlőket 2015. január első hetében kiküldtük, mely eredményeképpen nem számolunk el értékvesztést 2014. évre vonatkozóan.
2014. évre vonatkozóan a hulladékgazdálkodási ágazatnak nincs tartozása egyetlen szállítójának sem.

Társaságunk mindent meg fog tenni, hogy gazdaságosan, hatékonyan és környezettudatosan végezze munkáját Martfű város lakossága és vállalkozói megelégedésére.

Martfű, 2015. április 09.


Gonda Lajos 
Gálné Kiscsatári Lídia

